**Opis predmetu zákazky**

**pre časť č. 2 – „Zabezpečenie stravovacích služieb formou elektronických stravovacích kariet“**

**Špecifikácia predmet zákazky:**

* 1. Predmetom zákazky je zabezpečovať služby hromadného stravovania, v súlade so všeobecne záväznými právnymi predpismi platnými na území Slovenskej republiky pre Ministerstvo vnútra SR ako centrálnu obstarávaciu jednotku a prijímateľské inštitúcie uvedené v Článku II bodu 2.2 návrh Rámcovej dohody prostredníctvom elektronických stravovacích kariet (ESK) u zmluvných partnerov poskytovateľa, ktorí sú oprávnení poskytovať stravovacie služby a poskytovateľ má s nimi uzatvorený zmluvný vzťah.
  2. Predpokladané množstvo elektronických stravných poukážok na obdobie 36 mesiacov je 6 854 400 ks.
  3. Predpokladané množstvo ESK na obdobie 36 mesiacov je cca 40 000 ks
  4. ESK sa rozumie elektronická karta určená na elektronické platby, ktorá plnohodnotne nahrádza papierové stravné lístky, prostredníctvom ktorej je zabezpečené stravovanie zamestnancov objednávateľa.
  5. ESK nemá charakter platobného prostriedku a bude objednávateľom použitá na zabezpečenie stravovania u zmluvných partnerov poskytovateľa, ktorí sú oprávnení poskytovať stravovacie služby. Zamestnanci objednávateľa zaplatia za objednané jedlo/nápoj/potravinový tovar vo vybraných stravovacích zariadeniach prostredníctvom ESK. Z ESK sa odúčtuje cena za objednané jedlo/nápoj/potravinový tovar.
  6. Minimálne požiadavky na ESK:
* musí byť označená názvom objednávateľa
* musí obsahovať osobitné minimálne štyri ochranné prvky
* musí byť personalizovaná,
* musí mať číslo,
* musí byť na nej uvedený termín platnosti
* musí byť viazaná na znalosť identifikačného kódu – PIN kódu s možnosťou jeho zmeny
* musí byť bezkontaktná s možnosťou overenia si hodnoty zostatku v EUR prostredníctvom internetu alebo iným spôsobom.
  1. Platnosť elektronických stravovacích poukážok asociovaných k ESK musí byť 12 kalendárnych mesiacov a platnosť ESK musí byť minimálne 12 mesiacov odo dňa ukončenia rámcovej dohody. V prípade ESK vydanej na kratšie obdobie , verejný obstarávateľ požaduje, aby bola zabezpečená platnosť ESK minimálne 12 mesiacov po ukončení rámcovej dohody, t. z. poskytovateľ pred ukončením platnosti rámcovej dohody zabezpečí u všetkých doposiaľ vydaných kariet pre zamestnancov verejného obstarávateľa bezplatnú výmenu a doručenie obnovenej ESK, tak aby každá karta platila minimálne ešte 12 mesiacov po ukončení rámcovej dohody alebo zabezpečí predĺženie platnosti už vydanej ESK.
  2. Nominálna hodnota elektronickej stravovacej poukážky asociovanej v ESK je 5,50 EUR.
  3. Objednávateľ si vyžaduje právo zmeniť výšku nominálnej hodnoty elektronickej stravovacej poukážky v závislosti od zmien príslušných platných právnych predpisov na území SR upravujúcich predmetnú problematiku, ako aj v súlade s jeho finančnými a rozpočtovými možnosťami.
  4. Kreditom sa rozumie suma v EUR na jednotlivých ESK. Pripísaním sumy na jednotlivé ESK sa rozumie doplnenie kreditu vo výške uvedenej v elektronickej objednávke.
  5. Objednávkovým systémom sa rozumie informačný systém prevádzkovaný poskytovateľom, v ktorom kontaktné osoby objednávateľa môžu zadávať objednávky. Objednávkový systém musí byť funkčný počas doby platnosti a účinnosti rámcovej dohody.